
[bookmark: _Toc147498859]Vispārējā informācija
	1.1.
	Nosaukums:
	“Ugunsgrēka atklāšanas un trauksmes izziņošanas sistēma (UATS)

	1.2. 
	Iepirkuma identifikācijas Nr.:
	VPVAC 2026/2

	1.3. 
	Pasūtītājs: 
	

	1.3.1. 
	Nosaukums
	Pašvaldības sabiedrība ar ierobežotu atbildību “Vecliepājas primārās veselības aprūpes centrs” (turpmāk – Pasūtītājs)

	1.3.2. 
	Juridiskā adrese
	Republikas iela 5, Liepāja, LV-3401

	1.3.3. 
	Reģistrācijas numurs
	42103024382

	1.4. 
	Kontaktpersona:
	

	1.4.1. 
	vārds, uzvārds
	Raimonds Buncis

	1.4.2.
	telefona numurs
	29542307

	1.4.3.
	e-pasta adrese
	vpvac@inbox.lv

	! Kontaktpersona iepirkuma procedūras laikā sniedz tikai organizatorisku informāciju.

	1.5. 
	Iepirkuma komisija:
	Iepirkuma procedūru organizē ar 2018.gada 1.februāra rīkojumu Nr.3  izveidota iepirkuma komisija (turpmāk – Komisija).

	1.6. 
	Iepirkuma veids:
	Iepirkumu procedūra saskaņā ar Publisko iepirkumu likuma (PIL) 9.pantu.

	1.7. 
	CPV kodi: 
	45000000-7 - celtniecības darbi 
45312100-8 - ugunsgrēka signalizācijas sistēmas ierīkošana.

	1.8. 
	Pretendents: 
	Jebkura persona, kura plāno vai piesaka dalību nolikumā norādītajā iepirkumā. 

	1.9. 
	Izpildītājs: 
	No pretendentu loka normatīvajos aktos noteiktajā kārtībā izraudzītā persona, ar kuru tiek noslēgts līgums par iepirkuma priekšmeta izbūvi. 


[bookmark: _Toc147498863]Iepirkuma priekšmets
[bookmark: _Hlk226709357][bookmark: _Hlk226713532][bookmark: _Hlk225759200]Iepirkuma priekšmets ir Ugunsgrēka atklāšanas un trauksmes izziņošanas sistēmas (UATS) izbūve (turpmāk – Darbi) saskaņā ar tehnisko specifikāciju/būvprojektu  (turpmāk tekstā – Tehniskā specifikācija) (pielikums Nr.2) un Latvijas Republikā (turpmāk – LR) spēkā esošajiem normatīvajiem aktiem Pasūtītājam piederošajā īpašumā Republikas ielā 5, Liepāja atbilstoši Tehniskajā specifikācijā norādītajam telpu plānam. 
Iepirkuma priekšmets nav sadalīts daļās. 
Pretendents drīkst iesniegt vienu piedāvājuma variantu par pilnu konkursa iepirkuma priekšmetu. Atbilstoši Ministru kabineta noteikumu Nr.107 “Iepirkumu procedūru un metu konkursu norises kārtība” 196. punktam tiek paskaidrots, ka iepirkuma priekšmets nav dalīts daļās, jo Tehniskajā specifikācijā iekļautie darbi veido vienotu veselumu, proti, vienotu sistēmu ar vienu vadības centru. 
Kopējais darbu izpildes termiņš, ieskaitot nodošanu ekspluatācijā, ir 2 (divi) mēneši pēc iepirkuma līguma spēkā stāšanās dienas.
[bookmark: _Hlk226449617]Būvdarbu garantijas termiņš ir 2 (divi) gadi pēc galīgā darbu pieņemšanas-nodošanas akta parakstīšanas. Minētais attiecas arī uz Izpildītāja piegādātām un uzstādītām iekārtām, un, ja nepieciešams, Izpildītājs nodrošina papildus garantiju ražotāja noteiktajai, tai skaitā paredzot nepieciešamos iekārtu elementu nomaiņas darbus garantijas laikā. 
Ja garantijas perioda laikā ir atklāti būvniecības (būvdarbu, izmantoto materiālu, iekārtu, mehānismu, sistēmu, Izpildītāja uzstādīto konstrukciju, tehnoloģisko iekārtu u.c.) defekti vai trūkumi, Izpildītājam tie jānovērš uz sava rēķina Pasūtītāja noteiktajos termiņos.
Paredzamā līgumcena ir EUR 41 000.00 (četrdesmit viens tūkstotis eiro un 00 centi) bez pievienotās vērtības nodokļa (turpmāk tekstā – PVN). 
[bookmark: _Toc147498860]Informācija par iepirkuma procedūru
Iepirkums tiek veikts saskaņā ar Publisko iepirkumu likuma (turpmāk – PIL) 9.pantu un citiem iepirkuma procedūru regulējošiem PIL pantiem, kuru piemērošanu paredz attiecīgā procedūra. 
Iepirkuma procedūras dokumentācija ir pieejama Pasūtītāja profilā https://www.eis.gov.lv/EKEIS/Supplier/Organizer/2450 Elektronisko iepirkumu sistēmā (turpmāk – EIS) e-konkursu apakšsistēmā.
Pretendentiem ir tiesības prasīt papildu informāciju par iepirkuma procedūru vienā no šādiem veidiem:
1.1.1. EIS e-konkursu sistēmā;
1.1.2. nosūtot informācijas pieprasījumus uz e-pasta adresi: vpvac@inbox.lv ar norādi: “Par konkursa identifikācijas Nr.VPVAC 2026/2  nolikumu”. 
Pieprasījums uzskatāms par saņemtu attiecīgajā darba dienā, ja tas iesniegts līdz attiecīgās darba dienas pulksten 17.00, ja tas iesniegts pēc pulksten 17.00, tas uzskatāms par saņemtu nākamajā darba dienā.
Atbildi uz pieprasījumu Komisija to sniedz 3 darbdienu laikā, bet ne vēlāk kā 5 dienas pirms piedāvājumu iesniegšanas termiņa beigām, nosūtot to uz Pretendenta, kurš iesniedza jautājumu, elektroniskā pasta adresi un publicējot to EIS sistēmā pie attiecīgā iepirkuma. 
Saziņa tiek īstenota latviešu valodā. 
Objekta apskate
Pasūtītājs organizē objekta apskati 2026.gada 22.jūlijā plkst. 9:00. Visiem Pretendentiem objekta apskate ir obligāta. 
Lai pieteiktos objekta apskatei, Pretendents ne vēlāk kā līdz 2026. gada 20.jūlija plkst. 16:00 nosūta pieteikumu uz kontaktpersonas elektroniskā pasta adresi vpvac@inbox.lv. 
Ja kādam no Pretendentiem objektīvu apstākļu dēļ nav iespēju ierasties uz objekta apskati noteiktajā datumā un laikā, tas nosūta uz iepriekš minēto e-pasta adresi lūgumu noteikt objekta apskati citā laikā. Par objekta apskati citā laikā Pretendents vienojas ar Pasūtītāju vismaz 1 (vienu) darba dienu iepriekš.
Pēc objekta apskates Pretendentam tiek izsniegta Pasūtītāja parakstīta veidlapa, kas pievienojama dokumentu kopumam, iesniedzot piedāvājumu. 
[bookmark: _Toc147498862]Piedāvājuma noformēšana
Visiem piedāvājumā iekļautajiem dokumentiem ir jābūt latviešu valodā vai, ja to oriģināli ir svešvalodā, jāpievieno Pretendenta apliecināts tulkojums latviešu valodā saskaņā ar Valsts valodas likuma prasībām un Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
Piedāvājuma dokumentiem jābūt skaidri salasāmiem, bez labojumiem, svītrojumiem vai matemātiskām kļūdām. 
Piedāvājumā iekļautajiem dokumentiem un to noformējumam ir jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
Pretendents ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. 
Piedāvājumu elektroniski paraksta Pretendenta paraksttiesīgā persona atbilstoši ierakstiem komercreģistrā vai pilnvarotais pārstāvis, tādā gadījumā dokumentiem pievienojot pilnvaru. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
[bookmark: _Toc147498861]Piedāvājuma iesniegšanas datums, laiks, kārtība un piedāvājuma atvēršana
Piedāvājums jāiesniedz tikai elektroniski EIS e-konkursu apakšsistēmā līdz 2026.gada 30.jūlija pulksten 9:00. 
Piedāvājums jāiesniedz vienā no turpmāk minētajiem formātiem: 
1.1.3. izmantojot Elektroniskās iepirkumu sistēmas e-konkursu apakšsistēmas piedāvātos rīkus, aizpildot minētās Elektroniskās iepirkumu sistēmas e-konkursu apakšsistēmā ievietotās veidlapas un formas; 
1.1.4. elektroniski aizpildāmos dokumentus elektroniski sagatavojot ārpus e-konkursu apakšsistēmas un pievienojot Elektroniskās iepirkumu sistēmas e-konkursu apakšsistēmā pie attiecīgā iepirkuma. 
Iesniedzot piedāvājumu, Pretendents pilnībā atzīst visus Pasūtītāja izstrādātajā nolikumā, iepirkuma līgumā un citos ar šo iepirkumu saistītajos Pasūtītāja dokumentos ietvertos nosacījumus. 
Ārpus Elektronisko iepirkumu sistēmas e-konkursu apakšsistēmas iesniegtie piedāvājumi vai piedāvājumi, kas iesniegti pēc noteiktā termiņa beigām, tiks atzīti par neatbilstošiem nolikuma prasībām. Pasūtītājs tos neatvērs un nevērtēs.
Pretendents jebkurā laikā līdz piedāvājumu iesniegšanas termiņa beigām var grozīt vai atsaukt iesniegto piedāvājumu. Piedāvājuma atsaukšana izslēdz Pretendentu no tālākas dalības iepirkumā.
Piedāvājumu atvēršana sākas 2026.gada 30.jūlijā pulksten 14:00, izmantojot Elektronisko iepirkumu sistēmas pieejamos rīkus piedāvājumu elektroniskai saņemšanai. Pēc piedāvājumu atvēršanas Pretendentiem būs pieejams Elektronisko iepirkumu sistēmā ģenerēts iesniegto piedāvājumu apkopojums. 
[bookmark: _Toc147498864][bookmark: _Hlk183696223]Pretendentu kvalifikācijas prasības 
Pretendentu kvalifikācijas prasības ir obligātas visiem Pretendentiem, kas vēlas iegūt tiesības slēgt iepirkuma līgumu ar Pasūtītāju.
Pretendents iesniedz pieteikumu dalībai iepirkumā, kas ir noformēts atbilstoši veidlapai “Pieteikums” (pielikums Nr.1). Pretendenta pieteikumu paraksta atbilstoši nolikumā noteiktajām prasībām. 
Pretendents iesniedz apliecinājumu par neatkarīgi izstrādātu piedāvājumu, kas ir ietverts veidlapā “Pieteikums” (pielikums Nr.1).
Pretendentam turklāt ir jāatbilst turpmāk norādītajām Pretendentu kvalifikācijas prasībām, ko apliecina turpmāk norādītie kvalifikācijas dokumenti, kas pievienojami pieteikumam atbilstoši šajā nolikumā noteiktajai kārtībai: 
	Prasība
	Iesniedzamais dokuments/
Informācija, kas tiek pārbaudīta

	1.1.5. Atbilstība profesionālās darbības veikšanai

	Pretendenta saimnieciskās darbības reģistrācijas fakts

	· Pretendents ir reģistrēts atbilstoši normatīvo aktu prasībām Latvijas Republikas Uzņēmumu reģistra vestajā Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).
· Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus). 
	· Informāciju par Pretendentu, kas ir reģistrēts Latvijas Republikas vestajā Komercreģistrā, Komisija pārbauda Uzņēmumu reģistra mājaslapā https://www.ur.gov.lv/lv/sanem-informaciju/. 
· Informāciju par Pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, Komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas”.
· Pretendents, kas reģistrēts ārvalstīs – iesniedz kompetentas attiecīgās valsts institūcijas izsniegtu dokumenta kopiju, kas apliecina, ka Pretendents ir reģistrēts atbilstoši tās valsts normatīvo aktu prasībām, kā arī komersanta amatpersonu sarakstu vai norādot publiski pieejamu reģistru, kur Pasūtītājs varētu pārliecināties par Pretendenta reģistrācijas faktu.

	 Reģistrācija profesionālajos reģistros

	· Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība) vai apakšuzņēmējs (ja Pretendents plāno piesaistīt apakšuzņēmēju), ir reģistrēts Latvijas Republikas Būvkomersantu reģistrā vai attiecīgā profesionālā reģistrā ārvalstīs, vai tam ir kompetentas institūcijas izsniegta licence, sertifikāts vai cits līdzvērtīgs dokuments, ja minētā persona veiks darbus, kuru veikšanai saskaņā ar spēkā esošajiem normatīvajiem aktiem ir nepieciešama reģistrācija. 
	· Pretendenta reģistrācijas faktu Komisija pārbauda Būvniecības informācijas sistēmā www.bis.gov.lv.   
· Pretendents, kas uz piedāvājuma iesniegšanas dienu nav reģistrēts LV Būvkomersantu reģistrā, iesniedz līdzvērtīgas iestādes izdotu dokumentu, kas atbilstoši attiecīgās valsts normatīviem aktiem apliecina Pretendenta tiesības veikt darbus. 


	1.1.6. Tehniskās un profesionālās spējas

	Pretendenta iepriekšējā pieredze

	· Pretendentam kā galvenajam būvdarbu veicējam iepriekšējo 5 (piecu) gadu laikā līdz piedāvājuma iesniegšanas dienai, ir pieredze automātiskās ugunsgrēka atklāšanas un trauksmes signalizācijas ierīkošanā vismaz 1 (vienā) līdzvērtīgā objektā.



	· Informāciju par iepriekšēju pieredzi Pretendents sniedz veidlapā “Kvalifikācijas informācija” (pielikums Nr.3).   
· [bookmark: _Hlk226709194]Par objektu, ar ko Pretendents apliecina pieredzi atbilstoši nolikuma prasībām,  Pretendents iesniedz būvniecības dokumentāciju vai pasūtītāja pozitīvu atsauksmi vai citu alternatīvu dokumentāciju, lai Komisija varētu pārliecināties par Pretendenta pieredzes atbilstību, kā arī dokumentāciju, kas apliecina, ka būvdarbi objektā ir pabeigti un nodoti pasūtītājam.  

	Būvdarbu vadītājs un tā iepriekšēja pieredze

	· Pretendenta rīcībā līguma izpildei būs elektronisko sakaru sistēmu un tīklu būvdarbu vadītājs, kuram ir spēkā esošs sertifikāts elektronisko sakaru sistēmu un tīklu būvdarbu vadīšanā un būvuzraudzībā, un kuram iepriekšējo 5 (piecu) gadu laikā līdz piedāvājuma iesniegšanas dienai, ir pieredze automātiskās ugunsgrēka atklāšanas un trauksmes signalizācijas ierīkošanā vismaz 1 (vienā) līdzvērtīgā objektā.

	· Informāciju par būvdarbu vadītāja iepriekšēju pieredzi Pretendents sniedz veidlapā “Kvalifikācijas informācija” (pielikums Nr.3).   
· Pretendents iesniedz attiecīgā speciālista profesionālo kvalifikāciju apliecinoša dokumenta kopiju. 
· Speciālista, kuram ir LV spēkā esošs sertifikāts, kvalifikāciju Komisija pārbauda   LV Būvkomersantu reģistrā Būvniecības informācijas sistēmā www.bis.gov.lv.

· Par objektu ar ko Pretendents apliecina speciālista pieredzi, Pretendents iesniedz pasūtītāja pozitīvu atsauksmi vai citu alternatīvu dokumentāciju, lai Komisija varētu pārliecināties par speciālista pieredzes atbilstību, kā arī dokumentāciju, kas apliecina, ka būvdarbi objektā ir pabeigti un nodoti pasūtītājam. 

	Citu personu tehniskās un profesionālās spējas

	· Pretendents var balstīties uz citu personu tehniskajām un profesionālajām spējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 

· Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas līguma ietvaros veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

· Citu peronu piesaistīšana neierobežo Pretendenta atbildību pret Pasūtītāju par līguma izpildi atbilstoši tā noteikumiem. 
	· Ja Pretendents balstās uz citu personu tehniskajām un profesionālajām spējām, Pretendents sniedz minēto informāciju veidlapā “Kvalifikācijas informācija” (pielikums Nr.3), norādot gan personu, gan tai nododamo līguma daļu. 
· Ja speciālists nav Pretendenta vai tā piesaistītā apakšuzņēmēja darbinieks, piesaistītais speciālists paraksta apliecinājumu veidlapā “Kvalifikācijas informācija” (pielikums Nr.3) par dalību līguma izpildē, ja iepirkuma rezultātā līguma slēgšanas tiesības tiks piešķirtas Pretendentam.


	Pretendenta piesaistīti apakšuzņēmēji

	· Pretendents līguma izpildei var piesaistīt apakšuzņēmējus.

· Apakšuzņēmēju piesaistīšana neierobežo Pretendenta atbildību pret Pasūtītāju par līguma izpildi atbilstoši tā noteikumiem.


	· Pretendentam veidlapā “Kvalifikācijas informācija” (pielikums Nr.3) ir jānorāda piesaistīto apakšuzņēmēju saraksts, kuru veicamo būvdarbu vērtība ir vismaz 10 000,00 euro, norādot katram apakšuzņēmējam nododamo līguma daļu.

· Ja apakšuzņēmējs ir reģistrēts ārvalstī un tā  veicamo būvdarbu vērtība ir vismaz 10 000,00 euro, Pretendentam ir jāiesniedz apakšuzņēmēja reģistrācijas faktu apliecinošs dokuments vai tā kopija, vai jānorāda atsauce uz publiski pieejamu resursu, no kura var pārliecināties par reģistrācijas faktu.

· Katrs apakšuzņēmējs, kura veicamo būvdarbu vērtība ir vismaz 10 000,00 euro, paraksta apliecinājumu veidlapā “Kvalifikācijas informācija” (pielikums Nr.3) par dalību līguma izpildē, ja iepirkuma rezultātā līguma slēgšanas tiesības tiks piešķirtas Pretendentam.

	Būvdarbu izpildes grafiks

	· Pretendents ir iesniedzis būvdarbu izpildes grafiku

	· Pretendents iesniedz brīvas formas izvērstu kalendāro grafiku, izdalot darbus pa nedēļām, norādot galvenos darbu veidus atbilstoši darbu sadaļām. 

· Būvdarbu grafikā ir ievērots, ka darbi veicami ārpus darba laika. 

· Pie iepirkuma līguma noslēgšanas būs jāiesniedz precizēts grafiks, ņemot vērā konkrēto līguma noslēgšanas termiņu. 

	1.1.7.  Objekta apsekošana

	· Pretendents ir veicis objekta apsekošanu. 
	· Pasūtītāja izsniegta objekta apskates veidlapa.



[bookmark: _Toc2930442][bookmark: _Toc147498866]Tehniskais piedāvājums
1. Pretendents paraksta un kopā ar pieteikumu iesniedz veidlapu “Tehniskais piedāvājums” (pielikums Nr.6)
1. Parakstot veidlapu “Tehniskais piedāvājums”, Pretendents apliecina, ka:  
1.3.1. [bookmark: _Hlk226710616]ir iepazinies ar nolikumam pievienoto Tehnisko specifikāciju (pielikums Nr.2), Pretendentam tā ir skaidri saprotama un izpildāma, un Pretendents apliecina, ka apņemas nodrošināt visas Tehniskajā specifikācijā noteiktās prasības;
1.3.2. [bookmark: _Hlk226710673]tam ir zināms un saprotams, ka iepirkuma nolikumā norādīto darbu izpilde ietver pilnu darba ciklu līdz attiecīgās detaļas, mezgla, izstrādājuma vai iekārtas gatavībai faktiskai ekspluatācijai un nodošanu ekspluatācijā atbilstoši normatīvo aktu prasībām; 
1.3.3. iepirkuma līguma noslēgšanas gadījumā, tā rīcībā būs atbilstoši resursi Tehniskajā specifikācijā un iepirkuma līgumā noteikto darbu izpildei; 
1.3.4. [bookmark: _Hlk226710796]iepirkuma līguma noslēgšanas gadījumā nodrošinās savas civiltiesiskās atbildības apdrošināšanu un profesionālās civiltiesiskās atbildības apdrošināšanu konkrētajā objektā saskaņā ar Ministru kabineta 2014.gada 19.augusta noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”; 
1.3.5. iepirkuma līguma noslēgšanas gadījumā nodrošinās būvdarbu laikā radušos atkritumu utilizāciju atbilstoši normatīvo aktu prasībām un objekta sakopšanu pēc būvdarbu pabeigšanas.
1.3.6. iepirkuma līguma noslēgšanas gadījumā nodrošinās visu nepieciešamo dokumentu iesniegšanu un apriti Būvniecības informācijas sistēmā (BIS), kā arī objekta nodošanu ekspluatācijā šajā sistēmā;  
1.3.7. iepirkuma līguma noslēgšanas gadījumā nemazāk kā 24 mēnešus nodrošinās darbu garantiju, par ko iesniegs garantijas laika nodrošinājumu atbilstoši iepirkuma līguma nosacījumiem;
1.3.8. iepirkuma līguma noslēgšanas gadījumā piekrīt veikt Tehniskajā specifikācijā noteiktos darbus atbilstoši Pasūtītāja noteiktajam darbu izpildes termiņam – divu mēnešu laikā no iepirkuma līguma spēkā stāšanās dienas;
1.3.9. tam ir zināms un saprotams, ka objekts būvdarbu laikā paliks ekspluatācijā, un visi būvdarbi veicami ārpus Pasūtītāja darba laika;
1.3.10. [bookmark: _Hlk225780347]tam ir zināms un saprotams, ka objekts būvdarbu laikā paliks ekspluatācijā, un visā būvdarbu periodā, tostarp laikā, kad darbi netiek veikti, ir jānodrošina droši un nekaitīgi apstākļi ēkas darbiniekiem, apmeklētājiem un citām personām, kas uzturas objektā;
1.3.11. veiks visus nepieciešamos pasākumi, lai būvdarbi netraucētu ēkas ikdienas darbību, kā arī ievēros darba aizsardzības, ugunsdrošības, elektrodrošības un citus normatīvajos aktos noteiktos drošības pasākumus, kā arī piesaistīs attiecīgos speciālistus minēto prasību ievērošanai, ja tas nepieciešams. 
Finanšu piedāvājums
9.1 	Pretendents izstrādā un kopā ar pieteikumu iesniedz finanšu piedāvājumu. Finanšu piedāvājumu veido sekojoši dokumenti: 
9.1.1. Finanšu piedāvājuma kopsavilkums, kas tiek ietverts veidlapā “Pieteikums” (pielikums Nr.1) attiecīgajā sadaļā. Finanšu piedāvājumā visas cenas jāizsaka euro (EUR bez PVN), atsevišķi norādot pievienotās vērtības nodokli un kopējo summu, ieskaitot pievienotās vērtības nodokli. 
9.1.2.  parakstīta ar drošu elektronisko parakstu darbu apjomu tāme MS Excel  formātā, izmantojot veidlapu “Tāme” (pielikums Nr.4). Tāmē jābūt ietvertām aprēķina formulām ar precizitāti divas zīmes aiz komata, saglabājot formulas un funkcijas, kas izmantotas aprēķinos. 
Tāmēs pozīcijas jānorāda visas būvdarbu apjomu sarakstā norādītās pozīcijas, kā arī jebkuras citas izmaksas, kas nepieciešamas šajā nolikumā, Tehniskajā specifikācijā un iepirkumā līgumā norādīto darbu izpildei, jo īpaši vecās sistēmas demontāžas izmaksas, materiālu iegādes, darbu, palīgmateriālu, izmantoto iekārtu amortizācijas, transporta, darbinieku darba samaksas,  nodokļu (izņemot PVN), atkritumu utilizācijas, iekārtu programmēšanas un konfigurēšanas, objekta sakopšanas, tajā skaitā sabojātās apdares atjaunošanas, dokumentu izstrādes un iesniegšanas/saņemšanas, u.c. izmaksas, kas saistītas ar pilnvērtīgu pakalpojuma izpildi atbilstoši tehniskajai specifikācijai. 
Ja kādā no tāmes pozīcijām tiek norādīts, ka tās vērtība ir 0, Pretendentam tāmē jāievieto skaidrojums, kādēļ izmaksas konkrētajā pozīcijā neveidojas.  
1. Attiecībā uz iepirkuma dokumentos, īpaši būvdarbu apjomu sarakstā, norādītajiem konkrētu preču vai standarta nosaukumiem, procesiem vai veidiem, Pretendents var piedāvāt ekvivalentus, ja tie atbilst iepirkuma procedūras dokumentos noteiktajām prasībām un parametriem un/vai nodrošina prasīto darbību. 
1. Ekvivalentus Pretendents norāda tabulā “Ekvivalenti”, kas ietverta veidlapā “Tehniskais piedāvājums” (pielikums Nr.6). Atbilstību ekvivalenta prasībām Pretendents pierāda ar ražotāja dokumentāciju vai kompetentas institūcijas izsniegtu apliecinājumu vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, kas apliecina atbilstību Pasūtītāja prasībām. 
[bookmark: _Toc147498865]Eiropas vienotais iepirkuma procedūras dokuments
Pretendents var iesniegt Eiropas vienoto iepirkuma procedūras dokumentu (turpmāk - ESPD) kā sākotnējo pierādījumu nolikumā noteiktajām Pretendentu atlases (kvalifikācijas) prasībām.
Komisija ir tiesīga jebkurā procesa  stadijā pieprasīt iesniegt kvalifikāciju apliecinošus dokumentus, dodot termiņu to iesniegšanai ne ilgāk kā 5 (piecas) darba dienas.
ESPD veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. 
Aizpildīt ESPD var EIS tīmekļvietnē izveidotā rīkā (adrese – http://espd.eis.gov.lv/), tad to saglabāt un iesniegt pasūtītājam EIS e-konkursu apakšsistēmā.
Kā sākotnējo pierādījumu, lai apliecinātu atbilstību konkursa nolikuma prasībām, Pretendents ir tiesīgs iesniegt ESPD, kurā aizpildīta I daļa, II daļa, III daļa, IV daļa un VI daļa. 
Ja Pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, un par tā norādīto apakšuzņēmēju, kura veicamo būvdarbu vai pakalpojumu vērtība ir vismaz 10 000 euro. 
Personas datu aizsardzība
11.1 Pasūtītājs Pretendenta piedāvājumā iekļauto informāciju, kas saistīta ar konkrētām fiziskām personām izmantos komunikācijas nodrošināšanai ar Pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt konkursa norisi atbilstoši PIL un šim nolikumam.
Personas datu apstrādes pārzinis ir Pasūtītājs. Papildus informāciju ar personas datu apstrādi saistītajos jautājumos var iegūt sazinoties pa e-pastu vpvac@inbox.lv
Ar Pasūtītāja Privātuma politiku var iepazīties šeit: https://vpvac.lv sadaļā “publiskojamā informācija”, izvēloties apakšadaļu “privātuma politika”. 
Personas dati tiks glabāti PIL 40. panta piektajā daļā noteiktajā termiņā. 
Personas dati var tikt nodoti Iepirkumu uzraudzības birojam, Centrālajai finanšu un līgumu aģentūrai un/vai Administratīvajai rajona tiesai, izpildot normatīvajos aktos noteiktās prasības. 
[bookmark: _Toc147498868]Piedāvājumu izvērtēšana
Piedāvājuma izvēles kritērijs ir saimnieciski visizdevīgākais piedāvājums. Par saimnieciski visizdevīgāko piedāvājumu tiks atzīts iepirkuma nolikumam atbilstošs piedāvājums, kas piedāvājis zemāko cenu. 
1.6. Komisija piedāvājumu vērtēšanu veic slēgtā sēdē, ievērojot šādus posmus šādā secībā:
1.6.1. piedāvājuma noformējuma pārbaude;
1.6.2. Pretendentu atlase;
1.6.3. tehnisko piedāvājumu vērtēšana;
1.6.4. finanšu piedāvājumu vērtēšana;
1.6.5. piedāvājumu vērtēšana.
Piedāvājuma noformējuma pārbaude
1.6.6. Komisija novērtē piedāvājuma atbilstību konkursa nolikumā noteiktajām prasībām.
1.6.7. Ja piedāvājums neatbilst kādai no piedāvājumu noformējuma prasībām, Komisija rīkojas atbilstoši PIL 41. panta sestās daļas regulējumam.
Pretendentu atlase
1.6.8. Komisija vērtē Pretendenta atbilstību konkursa nolikumā noteiktajām Pretendentu kvalifikācijas prasībām.
1.6.9. Komisija izslēdz Pretendentu no turpmākas dalības konkursā un tā piedāvājumu tālāk nevērtē, ja konstatē, ka:
Pretendents ir iesniedzis nepatiesu informāciju savas kvalifikācijas novērtēšanai;
Pretendents vispār nav iesniedzis prasīto informāciju;
kvalifikācijas dokumenti nav iesniegti atbilstoši konkursa nolikumā noteiktajām prasībām un/vai to saturs neatbilst konkursa nolikuma prasībām.
Tehniskā piedāvājuma vērtēšana
1.6.10. Komisija pārbauda, vai tehniskais piedāvājums atbilst konkursa nolikumā noteiktajām prasībām.
1.6.11. Ja Komisija konstatē, ka Pretendenta tehniskais piedāvājums neatbilst konkursa nolikumā noteiktajām prasībām, Komisija izslēdz Pretendentu no turpmākās dalības konkursā un tā piedāvājumu tālāk nevērtē.
Finanšu piedāvājuma vērtēšana
1.6.12. Komisija veic finanšu piedāvājuma atbilstības pārbaudi un izvērtēšanu atbilstoši konkursa nolikumā noteiktajām prasībām.
1.6.13. [bookmark: _Hlk234253262]Komisija izslēdz Pretendentu no turpmākas dalības konkursā un tā piedāvājumu tālāk nevērtē, ja konstatē, ka nav iesniegti visi finanšu piedāvājuma dokumenti vai finanšu piedāvājums nav iesniegts par visu konkursa apjomu.
1.6.14. Lai konstatētu, kuram Pretendentam ir piešķiramas līguma slēgšanas tiesības,  Komisija pārbauda vai iesniegtajos finanšu piedāvājumos nav aritmētiskās kļūdas. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot piedāvājumus, Komisija ņem vērā Komisijas veikto aritmētisko kļūdu labojumus.
1.6.15. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. 
1.6.16. Ja piedāvājums šķiet nepamatoti lēts, Komisija saskaņā ar PIL 53.panta pirmās un otrās daļas noteikumiem pieprasa Pretendentam skaidrojumu par piedāvāto cenu vai izmaksām. 
1.6.17. Komisija noraida piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai, ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
Piedāvājuma vērtēšana
1.6.18. Katrs Komisijas loceklis piedāvājumus vērtē individuāli.
1.6.19. Komisija izvēlas saimnieciski visizdevīgāko piedāvājumu, kas atbilst nolikuma un tā pielikumu prasībām, un nav atzīts par nepamatoti lētu. 
1.6.20. Ja komisija konstatē, ka vismaz divu Pretendentu, kuru piedāvājumi būtu atzīstami par saimnieciski izdevīgākajiem, piedāvājumu cenas ir vienādas, tad konkursa uzvarētājs tiek noteikts ar izlozi. Par izlozes laiku un vietu katrs no Pretendentiem tiek informēts vismaz 3 darba dienas iepriekš. Pretendenta nepiedalīšanās izlozē nav šķērslis tās norisei un nedod tam tiesības celt iebildumus par notikušās izlozes rezultātiem.
[bookmark: _Toc147498869]Pretendentu izslēgšanas noteikumi atbilstoši normatīviem aktiem
1.7. Komisija attiecībā uz Pretendentu, kuram būtu piešķiramas līguma slēgšanas tiesības, atbilstoši PIL 9.panta astotajai daļai pārbauda, vai uz Pretendentu nav attiecināmi PIL 42. panta otrās daļas 1., 2., 3., 4., 11.punktā un minētā panta trešajā daļā noteiktie Pretendenta izslēgšanas nosacījumi. 
Saskaņā ar PIL 42.panta trešo daļu, PIL 42. panta otrās daļas 1., 2., 3., 4., 11.punktā noteiktie izslēgšanas nosacījumi ir attiecināmi arī uz personālsabiedrības biedru, ja Pretendents ir personālsabiedrība, Pretendenta norādīto personu, uz kuras iespējām Pretendents balstās, Pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. 
Saskaņā ar PIL 42.panta trešo daļu, PIL 42. panta trešo daļu PIL 42.panta otrās daļas 1., 2. un 3.punktā minētie izslēgšanas iemesli ir attiecināmi arī uz personām, kurām Pretendentā ir izšķiroša ietekme uz līdzdalības pamata normatīvo aktu par koncerniem izpratnē un PIL 42.panta otrās daļas 1., 2. un 11.punktā minētie izslēgšanas iemesli ir attiecināmi arī uz Pretendenta patieso labuma guvēju. 
Ja tiek konstatēts kāds no šī nolikuma 13.1., 13.2., 13.3.punktā norādītajiem izslēgšanas gadījumiem un nav piemērojami PIL 42.panta ceturtās daļas 2., 3., 4. noteiktie izņēmumi, pasūtītājs dod Pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina Pretendenta uzticamību saskaņā ar PIL 43.panta noteikumiem.
1.8. Ja Pasūtītājs skaidrojumā sniegto informāciju un veiktos pasākumus uzskata par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, uzskatāms, ka Pretendents ir nodrošinājis uzticamību un nav izslēdzams no dalības konkursā. 
1.9. Ja Pretendents 10 darbdienu laikā pēc pieprasījuma nosūtīšanas dienas neiesniedz uzticamības pierādījumus vai pasūtītājs neuzskata iesniegto skaidrojumu un pierādījumus par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, vai arī kandidāts vai Pretendents neveic PIL 42. panta trešās daļas 2. un 3. punktā minēto personu nomaiņu, Pasūtītājs pieņem lēmumu izslēgt kandidātu vai Pretendentu no turpmākās dalības iepirkuma procedūrā.
1.10. [bookmark: _Hlk123742634]Komisija attiecībā uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas pārbauda, vai uz tiem neattiecas Starptautisko un Latvijas Republikas nacionālo sankciju likuma 11.¹ panta pirmajā daļā noteiktie sankciju piemērošanas nosacījumi. Ja tādi tiek konstatēti, Komisija rīkojas atbilstoši Starptautisko un Latvijas Republikas nacionālo sankciju likuma 11.¹ panta pirmajā daļā noteiktajai kārtībai. 
Komisija noraida Pretendenta piedāvājumu, ja Pretendenta piedāvātā līgumcena pārsniedz 150 % no iepirkuma procedūras dokumentos norādītās paredzamās līgumcenas. 
[bookmark: _Toc147498870]Iepirkuma līguma noslēgšana
Komisija pieņem lēmumu piešķirt iepirkuma līguma slēgšanas tiesības Pretendentam, kura piedāvājums atbilst visām nolikumā noteiktajām prasībām un nolikumā noteiktajam izvērtēšanas kritērijam saimnieciski visizdevīgākā piedāvājuma izvēlei.
Pasūtītājs informē visus Pretendentus par iepirkumā izraudzīto Pretendentu 3 (trīs) darbdienu laikā pēc lēmuma pieņemšanas un pieņemto lēmumu publicē Elektronisko iepirkumu sistēmas tīmekļa vietnē pircēja profilā
Ja par uzvarētāju tiks atzīts Pretendents, kurš ir piegādātāju apvienība, tad Pretendents pirms iepirkuma līguma parakstīšanas, bet ne vēlāk kā 5 darbdienu laikā pēc pasūtītāja pieprasījuma, iesniedz pasūtītājam vienu no šādiem dokumentiem:
1.10.1. sabiedrības līguma oriģinālu vai kopiju (uzrādot oriģinālu);
1.10.2. dokumentus, kas apliecina pilnsabiedrības izveidošanu.
Pasūtītājs sagatavo līgumu atbilstoši līguma projektam (pielikums Nr.5) un iepirkumā uzvarējušā Pretendenta piedāvājumam. 
Pretendentam iepirkuma līgums jāparaksta 3 darbdienu laikā no dienas, kad pasūtītājs ir uzaicinājis parakstīt iepirkuma līgumu. Uzaicinājums tiek nosūtīts Pretendentam piedāvājumā norādītajai kontaktpersonai. Ja Pretendents iepriekš minētajā termiņā Pasūtītājam neiesniedz parakstītu iepirkuma līgumu, tas tiek uzskatīts par atteikumu slēgt iepirkuma līgumu. 
Ja izraudzītais Pretendents atsakās slēgt iepirkuma līgumu ar Pasūtītāju, Komisija var pieņemt lēmumu slēgt Līgumu ar nākamo Pretendentu, kura piedāvājums atbilst Nolikuma prasībām un ir nākamais piedāvājums kā saimnieciski visizdevīgākais piedāvājums.
Pirms lēmuma pieņemšanas par līguma noslēgšanu ar nākamo Pretendentu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
Komisija jebkurā brīdī var pārtraukt vai izbeigt iepirkumu ievērojot Publisko iepirkumu likuma 9.panta prasības.
Komisija 3 (trīs) darba dienu laikā pēc tam, kad noslēgts iepirkuma līgums vai pieņemts lēmums par konkursa izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
Atbilstoši PIL 60.1 pantā noteiktajam, par noslēgto iepirkuma līgumu tiek izveidots līguma reģistra ieraksts ar paziņojumā par līguma slēgšanas tiesību piešķiršanu norādīto informāciju. 
Iepirkuma līguma grozīšana
Ja Pretendentam ir iebildumi par iepirkuma līguma projektā iekļautajiem noteikumiem, tie ir jāiesniedz rakstiski ne vēlāk kā 5 darba dienas līdz konkursa noslēgumam. Pēc noteiktā termiņa iebildumi netiek pieņemti. 
Iepirkuma līguma grozījumi ir pieļaujami tikai tad, ja tie veikti ievērojot PIL 61. pantā noteikto.
Saskaņā ar PIL 60. panta desmito daļu 10 (desmit) darbdienu laikā pēc tam, kad stājas spēkā līgums vai tā grozījumi, Pasūtītājs savā pircēja profilā EIS ievieto attiecīgo līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Līguma un tā grozījumu teksts ir pieejams Pasūtītāja profilā visā līguma darbības laikā, bet ne mazāk kā 10 (desmit) gadus pēc līguma spēkā stāšanās dienas, kā arī glabā piedāvājuma orģinālus 10 (desmit) gadus pēc iepirkuma līguma noslēgšanas.
Līguma darbības laikā nedrīkst tikt veikti būtiski līguma grozījumi, izņemot PIL 61. panta trešajā un piektajā daļā noteiktos gadījumus. 
Par būtiskiem līguma grozījumiem ir atzīstami tādi grozījumi, kas atbilst PIL 61. panta otrās daļas regulējumam.
[bookmark: _Toc147498871]Apakšuzņēmēji, personāls un to nomaiņas kārtība
Pretendents konkursa iepirkuma līguma izpildē ir tiesīgs piesaistīt apakšuzņēmējus.
Apakšuzņēmējs ir Pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei atbilstoši piedāvājumā norādītajam apjomam. 
Pretendents piedāvājumā norāda visus apakšuzņēmējus un apakšuzņēmēju apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu.
Atbilstoši kvalifikācijas prasībām apakšuzņēmēji paraksta apliecinājumus par apakšuzņēmēja piedalīšanos konkursā, kā arī apakšuzņēmēja gatavību veikt apakšuzņēmējam nododamo darbu sarakstā norādītos darbus un/vai nodot Pretendenta rīcībā darbu veikšanai nepieciešamos resursus gadījumā, ja ar Pretendentu tiks noslēgts iepirkuma līgums.
Konkursā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
Piedāvājumā norādītā personāla nomaiņa pieļaujama tikai iepirkuma līguma noteikumos norādītajā kārtībā un gadījumos. 
Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
1.10.3. [bookmark: _Hlk226581847]piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
1.10.4. tiek nomainīts apakšuzņēmējs, uz kura iespējām iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais Pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem Pretendentu izslēgšanas gadījumiem;
1.10.5. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst PIL 42.panta otrajā daļā minētajiem Pretendentu izslēgšanas gadījumiem;
1.10.6. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

[bookmark: _Toc147498872]Komisijas tiesības un pienākumi
Komisija darbojas saskaņā ar PIL, šo nolikumu un Pasūtītāja lēmumu par Komisijas izveidošanu.
Komisijas tiesības:
1.10.7. normatīvajos tiesību aktos noteiktajā kārtībā lemt par jebkura no piedāvājumiem turpmāku vērtēšanu konkursā, ja tiek konstatēts, ka tas neatbilst kādai no konkursa nolikumā vai normatīvajos tiesību aktos noteiktajām prasībām vai satur nepilnīgu informāciju;
1.10.8. pārbaudīt visu Pretendenta sniegto ziņu patiesumu;
1.10.9. pieprasīt, lai tiek izskaidrota tehniskajā piedāvājumā iekļautā informācija;
1.10.10. pieaicināt Komisijas darbā ekspertus ar padomdevēja tiesībām;
1.10.11. pieprasīt, lai Pretendents rakstiski precizē informāciju un sniedz detalizētus paskaidrojumus par savu piedāvājumu, kā arī uzrāda iesniegto dokumentu kopiju oriģinālus, ja tas nepieciešams piedāvājuma izvērtēšanai;
1.10.12. ja Pretendents neiesniedz Komisijas pieprasītās ziņas vai paskaidrojumus, vērtēt piedāvājumu pēc tiem dokumentiem, kas iekļauti piedāvājumā;
1.10.13. ja nepieciešams, pieprasīt no Pretendenta informāciju par cenas vai izmaksu veidošanās mehānismu;
1.10.14. noraidīt nepamatoti lētu piedāvājumu;
1.10.15. veikt aritmētisko kļūdu labošanu;
1.10.16. lemt par piedāvājumu iesniegšanas termiņa pagarinājumu;
1.10.17. pārtraukt konkursa norisi jebkurā laikā pirms iepirkuma līguma noslēgšanas, ja tam ir objektīvs pamatojums;
1.10.18. veikt citas darbības saskaņā ar normatīvajiem tiesību aktiem un konkursa nolikumu.
Komisijas pienākumi:
1.10.19. nodrošināt konkursa norisi un dokumentēšanu;
1.10.20. nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
1.10.21. pēc savlaicīgi iesniegta piegādātāja rakstiska pieprasījuma sniegt papildu informāciju par konkursa nolikumā ietvertajām prasībām attiecībā uz piedāvājuma sagatavošanu un iesniegšanu;
1.10.22. izskatīt Pretendentu iesniegtos piedāvājumus, ja tie iesniegti konkursa nolikumā noteiktajā piedāvājumu iesniegšanas termiņā un kārtībā;
1.10.23. vērtēt Pretendentus un to iesniegtos piedāvājumus saskaņā ar PIL un konkursa nolikumu, izvēlēties piedāvājumu vai pieņemt lēmumu par konkursa izbeigšanu, neizvēloties nevienu piedāvājumu.
1.10.24. veikt citas darbības saskaņā ar PIL, citiem normatīvajiem aktiem un konkursa nolikumu.
Komisija Pretendentu piedāvājumos iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.
[bookmark: _Toc147498873]Pretendentu tiesības un pienākumi
Pretendentu tiesības un pienākumi ir noteikti PIL un konkursa nolikumā.
Pretendentu tiesības:
1.10.25. pieprasīt Komisijai papildu informāciju par konkursa nolikumā ietvertajām prasībām attiecībā uz piedāvājuma sagatavošanu un iesniegšanu, savlaicīgi iesniedzot rakstisku pieprasījumu;
1.10.26. veidot piegādātāju apvienības un iesniegt vienu kopēju piedāvājumu konkursā;
1.10.27. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
1.10.28. pārsūdzēt Komisijas pieņemto lēmumu PIL noteiktajā kārtībā;
1.10.29. veikt citas darbības saskaņā ar PIL, citiem normatīvajiem aktiem un konkursa nolikumu.
Pretendentu pienākumi:
1.10.30. sekot līdzi izmaiņām konkursa nolikumā, kā arī Komisijas sniegtajām atbildēm uz piegādātāju jautājumiem, kas tiks publicētas EIS e-konkursu apakšsistēmā konkursa sadaļā;
1.10.31. piedāvājumā sniegt patiesu informāciju;
1.10.32. Komisijas norādītajā termiņā rakstiski sniegt atbildes un paskaidrojumus uz Komisijas uzdotajiem jautājumiem par piedāvājumu, tai skaitā par finanšu piedāvājumā norādītās cenas vai izmaksu veidošanās mehānismu;
1.10.33. veikt citas darbības saskaņā ar PIL, citiem normatīvajiem aktiem un konkursa nolikumu.
[bookmark: _Toc147498874]Konkursa nolikuma pielikumu saraksts
[bookmark: _Hlk512263583]1. pielikums – Pieteikums (veidlapa);
2. pielikums – Tehniskā specifikācija/būvprojekts;
3. pielikums – Kvalifikācijas informācija;
4. pielikums – Tāme;
5. pielikums – Iepirkuma līguma projekts ar pielikumiem;
6. pielikums – Tehniskais piedāvājums. 
 

14
image1.png




